CELEX: 62009CN0443
Language: fi
Date: 2009-11-13 00:00:00
Title: Asia C-443/09: Ennakkoratkaisupyyntö, jonka Tribunale Ordinario di Cosenza (Italia) on esittänyt 13.11.2009 — C.C.I.A.A. di Cosenza v. Grillo Star Srl Fallimento

27.2.2010   
            
            
               FI
            
            
               Euroopan unionin virallinen lehti
            
            
               C 51/18
            
         Ennakkoratkaisupyyntö, jonka Tribunale Ordinario di Cosenza (Italia) on esittänyt 13.11.2009 — C.C.I.A.A. di Cosenza v. Grillo Star Srl Fallimento
   (Asia C-443/09)
   2010/C 51/28
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Ordinario di Cosenza
   
      Pääasian asianosaiset
   
   
      Kantaja: C.C.I.A.A. di Cosenza
   
      Vastaaja: Grillo Star Srl Fallimento
   
      Ennakkoratkaisukysymykset
   
   
               1)
            
            
               Ovatko 29.12.1993 annetun Italian lain nro 580 18 §:n b kohdassa tarkoitetut vuosimaksun määrittämistä koskevat edellytykset, siten kuin ne määritellään saman pykälän 3, 4, 5 ja 6 momentissa, ristiriidassa pääoman hankinnasta suoritettavista välillisistä veroista 12.2.2008 annetun neuvoston direktiivin 2008/7/EY (1) kanssa siltä osin kuin vuosimaksu ei kuulu kyseisen direktiivin 6 artiklan e alakohdassa tarkoitetun poikkeuksen piiriin?
            
         
               2)
            
            
               erityisesti:
               
                           —
                        
                        
                           Onko sellainen vuosimaksu ”korvausluonteinen”, jonka määrittämisen perusteena on ”rahoitustarpeen tunnistaminen niiden palveluiden suorittamiseksi, joita kauppakamarijärjestelmän on tarjottava koko Italian alueella”?
                        
                     
                           —
                        
                        
                           Sulkeeko säännös ”tasausrahastosta”, jonka tarkoituksena on kauppakamareille lain nojalla annettujen hallintotehtävien toteuttaminen tasapuolisesti koko Italian alueella, pois sen, että vuosimaksu on korvausluonteinen?
                        
                     
                           —
                        
                        
                           Onko yksittäisille kauppakamareille annettu mahdollisuus nostaa vuosimaksua enintään 20 prosentilla osallistuakseen sellaisten aloitteiden rahoitukseen, joiden tavoitteena on tuotannon kasvu ja taloudellisten toimintaedellytysten parantaminen niiden toimialueella, yhteensopiva vuosimaksun korvausluonteisuuden kanssa?
                        
                     
                           —
                        
                        
                           Onko se, että kauppakamarien rahoitustarpeen määrittely rekisterimerkintöjen tekemisessä ja merkintöjen ajan tasalle saattamisessa ei ole tarkkaan säänneltyä, esteenä sille, että vuosimaksu on korvausluonteinen?
                        
                     
                           —
                        
                        
                           Onko vuosimaksun korvausluonteisuuden kanssa yhteensopivaa, että vuosimaksu arvioidaan kiinteämääräisesti, kun sen sopivuuden tarkistamisesta ”säännönmukaisin väliajoin” palvelun keskimääräisten kustannusten perusteella ei ole säännöksiä?
                        
                     
         
      (1)  EUVL L 46, s. 11.